Гамбург

Гамбург немесе Еркін және Һанзалық Гамбург қаласы - қала-мемлекет, Германияның 16 жерінің бірі болып табылады. Ол Германияның екінші ірі қаласы және Еуропалық Одақтағы ең тығыз қоныстанған астана емес қала болып табылады. 2011 жылдың соңына қарай қаланың тұрғын саны 1 718 187 болды. Гамбург Еуропадағы ең ірі порт қалаларының бірі болып табылады. Рәміздері Гамбургтің өз елтаңбасы баяғы заманда пайда болған. Оның бірінші суреті XII ғасырда ескі Гамбург мөрінде кездеседі. Елтаңба суретінде қалалық кертешті қабырғасы күш пен қаланың тәуелсіздік символы ретінде және қабырғаның жоғары жағында үш мұнара көрсетілген. Орташа мұнараның үстінде крест тұр, өйткені Гамбург епископ қала болып саналады. Екі шеткі мұнаралардың жоғарағы жағында Мария бикештің алтыбұрышты жұлдызы жарқырап тұр. Өйткені Мария бикеші көптеген ғасырлар бойы қаланың аспан қорғаушысы болған. XVIII ғасырға дейін қабырға мен мұнаралардың түсі қызыл, ал фонның түсі ақ болған. Бірақ 1752 жылы сенат елтаңбасының түсін өзгертті. Енді елтаңбада ақ мұнаралар қызыл фонда көрсеттілген. Гамбургте тағы үлкен мемлекеттік елтаңба бар. Ол қорқынышты арыстандар мен басқа да геральдикалық атрибуттармен безендірілген. Осы елтаңба XVI ғасырда пайда болған. Гамбургтің мемлекеттік елтаңбасы Гамбургтің ұлттық туында бейнеленген. Гамбургтін теңіз елтаңбасын және теңіз туын теңізде жүзумен байланысты үкіметтік ұйымдарда орналасқан ғимараттарда кездестіруге болады. Эймсбюттель гамбург ауданында Метфессельштрассе көшесі бар. Осы көше композитор Альфред Метфессель (1789-1865) құрметіне аталды. Ол 1823-1832 жылдардың аралығында Гамбургте өмір сүріп, жұмыс істеген. 1824 жылы композитор Hamburger Liedertafel хор қоғамын құрды. Географиясы Гамбург Германияның солтүстігінде орналасқан. Гамбургтен Эльба өзені ағып өтеді. Гамбургтің федерал жері Шлевиг-Гольштейннің солтүстігінен және Төменгі Саксонияның оңтүстігін жерлерінің арасында орналасқан. Саясаты * Заң шығару органы — Гамбург бюргершафтті (Hamburgische Bürgerschaft), халық сайлайды. * Атқарушы орган — Еркін және Ганзалық Гамбург қаласының сенатынан (Senat der Freien und Hansestadt Hamburg) тұрады: ** Бірінші әкімі (Erster Bürgermeister) және ** Гамбург сенаторлар, * Конституциялық қадағалау органы - Гамбург Конституциялық Соты (Hamburgisches Verfassungsgericht), * Ең жоғары соты - Ганзалық Жоғары облыстық соты(Hanseatisches Oberlandesgericht), * Әкімшілік әділет жоғары соты — Гамбург Жоғары әкімшілік соты (Hamburgisches Oberverwaltungsgericht). Гамбург парламенттін ең соңғы сайлауы 20 ақпанда 2011 жылы өткізілді. Әкімшілік бөлінуі Гамбург — Германияның федерал жері. Гамбург - Германияның екінші ірі қаласы, Еуропалық Одақтың жетінші ірі қаласы және Еуропалық Одақтағы астана емес қалалардың арасындағы ең көп қоныстаған қала болып саналады. Гамбург 7 ауданнан тұрады және 105 блоктарға бөлінген. {| class"wikitable sortable" style"margin-bottom: 10px;" Галерея Дереккөздер Әдебиет * Булдаков Г. Н., Лейбошиц Н. Я. Гамбург / Оформление обложки М. А. Бычкова; Ленинградская организация ордена Ленина Союза архитекторов СССР.&nbsp;— Л.: Стройиздат, Ленинградское отделение, 1983.&nbsp;— 104&nbsp;с.&nbsp;— (Города-побратимы Ленинграда).&nbsp;— 20 000 экз. (обл.) * [//ru.wikisource.org/wiki/ЕЭБЕ/Гамбург, город Гамбург, город] // Еврейская энциклопедия Брокгауза и Ефрона.&nbsp;— СПб., 1908—1913. Сілтемелер * [http://international.hamburg.de/index/1,2709,JGdlbz0zJG9rPTE4OTU3JHVrPSQ_,00.html Официальный сайт города] . * [http://www.generalkonsulat-rus-hamburg.de Официальная страница консульства России в Гамбурге] .